open-index/open-wikipedia-markdown huggingface dataset:
நாபாவான் மாவட்டம்

**நாபாவான் மாவட்டம்**; (மலாய்: *Daerah Nabawan*; ஆங்கிலம்: *Nabawan District*) என்பது மலேசியா, சபா மாநிலம், உட்பகுதி பிரிவில் உள்ள ஒரு மாவட்டம் ஆகும். நாபாவான் (*Nabawan Town*) நகரம், நாபாவான் மாவட்டத்தின் தலைநகரம் ஆகும்.

பென்சியாங்கான் மாவட்டம் *(Pensiangan District)* என முன்பு அறியப்பட்ட இந்த மாவட்டம் 2004-ஆம் ஆண்டில் நாபாவான் மாவட்டம் என்று மறுபெயரிடப்பட்டது.
 
## பொது

சபா, உட்பகுதி பிரிவில் உள்ள மாவட்டங்கள்:

* பியூபோர்ட் மாவட்டம் (*Beaufort District*) 
* கெனிங்காவ் மாவட்டம் (*Keningau District*)
* கோலா பென்யூ மாவட்டம் (*Kuala Penyu District*) 
* நாபாவான் மாவட்டம் (*Nabawan District*) 
* சிபித்தாங் மாவட்டம் (*Sipitang District*) 
* தம்புனான் மாவட்டம் (*Tambunan District*) 
* தெனோம் மாவட்டம் (*Tenom District*)

## வரலாறு

மாவட்ட நிர்வாகத்தின் வரலாறு 1957-ஆம் ஆண்டில் தொடங்கியது. இந்த ஆண்டில்தான் நாபாவானில் இருந்து தெற்கே 114 கிலோமீட்டர் தொலைவில் உள்ள பென்சியாங்கானில் இந்த மாவட்டத்திற்குச் சொந்தமான மாவட்ட அலுவலகம் கிடைத்தது. 

இந்த மாவட்டப் பகுதியில் சாலைகள் இல்லாததால், படகு அல்லது குதிரை மூலம் மட்டுமே போக்குவரத்துகள் இருந்தன. எனவே பென்சியாங்கான் மாவட்ட அதிகாரிகள் தங்கள் கடமைகளைச் செய்ய குதிரைகளில் சென்றனர். 

### முதல் மாவட்ட அதிகாரி ஐ.சி. பெக்

வெளி உலகத்திற்கான தொலைபேசி இணைப்பு கெனிங்காவ் நகரில் இருந்து பென்சியங்கன் வரையிலான நடைபாதையில் போடப்பட்ட ஒரு மின்சுமையற்ற கம்பி ஆகும். தேவைப் பட்டால் தொலைபேசிகளை இதனுடன் இணைக்க முடியும். 

1957-ஆம் ஆண்டின் தொடக்கக் காலத்தில் முதல் மாவட்ட அதிகாரியாக  ஐ.சி. பெக் *(I.C. Peck)* என்பவர் நியமிக்கப்பட்டார். 1974 ஆம் ஆண்டில், நாபாவான் மாவட்ட அலுவலகத்தின் நிர்வாகம், புதிதாக நிறுவப்பட்ட அலுவலகத்திற்கு மாற்றப்பட்டது. 

ஒன்றிய சபா தேசிய அமைப்பின் இடமாற்றத் திட்டமான நாபாவான் திட்டம் மூலமாகப் புதிய குடியேற்றவாசிகளை இப்பகுதியில் ஈர்க்க முயற்சி செய்யப்பட்டது. குறைவாக ஒருங்கமைக்கப்பட்ட இத்திட்டம் பெரிதும் வெற்றி பெறவில்லை. மேலும் பல குடியேறியவர்கள் பலர் நீண்ட காலம் இங்கு வசிக்க விரும்பவில்லை.

## மக்கள் தொகையியல்

2010-ஆம் ஆண்டு மேற்கொள்ளப்பட்ட மக்கள்தொகை கணக்கெடுப்பின்படி, நாபாவான் மாவட்டத்தின் மக்கள்தொகை 31,807 ஆகும். பெரும்பாலான மக்கள் மூருட் மற்றும் லுன் பாவாங்; லுன் டாயே இனக்குழுக்களைச் சார்ந்தவர்கள். 

## காட்சியகம்

File:KgPadang Sapulut-Sabah Masjid As-Syahadah-01.jpg|அசு-சியாகதா பள்ளிவாசல்.
File:Pensiangan Sabah Sapulut-Pensiangan Road-03.jpg|பென்சியாங்கான்-சபுலுட் கற்சாலை.
File:RiversOfSabah Sungai-Sabenait-01.jpg|சபெனைட்டு நதி.
File:Sapulut Sabah Former-Airfield-04.jpg|தலங்காய் ஆற்றின் மீது தொங்கு பாலம்.
File:District-Nabawan Sabah Rock-Mill-01.jpg|நாபாவான் பாறை ஆலை.


## இதையும் காண்க
மலேசியாவின் மாவட்டங்கள்

## மேற்கோள்கள்

## மேலும் வாசிக்க
* 

* 

* 

## புற இணைப்புகள்

* நாபாவான் நகராண்மைக் கழகம்l 
* நாபாவான் மாவட்ட அலுவலகம்

பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
பஜாலி மாவட்டம்

**பஜாலி மாவட்டம்** (**Bajali district**) அசாம் மாநிலத்தின் 34-வது மாவட்டமாக  12 சனவரி 2021 அன்று நிறுவப்பட்டது. இது பார்பேட்டா மாவட்டத்தின் பகுதிகளைக் கொண்டு புதிதாக நிறுவப்பட்டது.  இதன் நிர்வாகத் தலைமையிட நகரம் *[[பாத்சாலா]]* நகரம் ஆகும். 

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின்படி, பஜாலி மாவட்டத்தின் மொத்த மக்கள் தொகை 2,53,876 ஆகும். 418 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  19,192 (7.56%) மற்றும் 11,486 (4.52%) ஆகவுள்ளனர். இம்மாவட்ட மக்கள் தொகையில் அசாமிய மொழியை  1,89,075 பேரும், வங்காள மொழியை 53,052  பேரும், போரோ மொழியை 10,877 பேரும் பேசுகின்றனர். இம்மாவட்டத்தில் இந்துக்கள் 67.90%, இசுலாமியர் 31.91%, பிறர் 0.19% ஆகவுள்ளனர்.
## இதனையும் காண்க
* அசாம் மாவட்டப் பட்டியல்
* பார்பேட்டா மாவட்டம்
## மேற்கோள்கள்

பஜாலி மாவட்டம்
பகுப்பு:அசாம் மாவட்டங்கள்
தொழில்சார் புற்றுநோய் மாநாடு, 1974

**தொழில்சார் புற்றுநோய் மாநாடு** (*Occupational Cancer Convention*) 1974 ஆம் ஆண்டு பன்னாட்டு தொழிலாளர் அமைப்பு மாநாட்டின் 59 ஆவது அமர்வின் போது நிறுவப்பட்டது. தொழில்சார் புற்றுநோய்க்கு எதிரான பணியிட பாதுகாப்பு தரநிலைகள் குறித்த பிரிவுகளுக்கு இம்மாநாடு முக்கியத்துவம் அளித்தது. ஈக்குவடார் மற்றும் அங்கேரி நாட்டுகளின் ஒப்புதலுக்குப் பிறகு 1976 ஆம் ஆண்டில் இந்த மாநாடு நடைமுறைக்கு வந்தது. மாநாட்டை 41 நாடுகள் அங்கீகரித்தன.  

## மேற்கோள்கள்

## புற இணைப்புகள்
*Text and Ratifications.

பகுப்பு:புற்றுநோய்கள்
பகுப்பு:புற்றுநோய்கள்
பகுப்பு:செக்கோசிலோவாக்கியாவின் ஒப்பந்தங்கள்
பகுப்பு:யுகோசுலாவியாவின் ஒப்பந்தங்கள்
பகுப்பு:செக் குடியரசின் ஒப்பந்தங்கள்
பகுப்பு:செர்பியா மொண்டெனேகுரோவின் ஒப்பந்தங்கள்
பகுப்பு:அர்கெந்தீனாவின் ஒப்பந்தங்கள்
பகுப்பு:பெல்ஜியமின் ஒப்பந்தங்கள்
பகுப்பு:பொசுனியா எர்செகோவினாவின் ஒப்பந்தங்கள்
பகுப்பு:பிரேசிலின் ஒப்பந்தங்கள்
பகுப்பு:குரோவாசியாவின் ஒப்பந்தங்கள்
பகுப்பு:டென்மார்க்கின் ஒப்பந்தங்கள்
பகுப்பு:எக்குவடோரின் ஒப்பந்தங்கள்
பகுப்பு:எகிப்தின் ஒப்பந்தங்கள்
பகுப்பு:பின்லாந்தின் ஒப்பந்தங்கள்
பகுப்பு:பிரான்சின் ஒப்பந்தங்கள்
பகுப்பு:மேற்கு செருமனியின் ஒப்பந்தங்கள்
பகுப்பு:கினியின் ஒப்பந்தங்கள்
பகுப்பு:ஐசுலாந்தின் ஒப்பந்தங்கள்
பகுப்பு:அயர்லாந்தின் ஒப்பந்தங்கள்
பகுப்பு:இத்தாலியின் ஒப்பந்தங்கள்
பகுப்பு:யப்பானின் ஒப்பந்தங்கள்
பகுப்பு:தென் கொரியாவின் ஒப்பந்தங்கள்
பகுப்பு:லெபனானின் ஒப்பந்தங்கள்
பகுப்பு:லக்சம்பர்க்கின் ஒப்பந்தங்கள்
பகுப்பு:மொண்டெனேகுரோவின் ஒப்பந்தங்கள்
பகுப்பு:நெதர்லாந்தின் ஒப்பந்தங்கள்
பகுப்பு:நிக்கராகுவாவின் ஒப்பந்தங்கள்
பகுப்பு:நோர்வேயின் ஒப்பந்தங்கள்
பகுப்பு:பெருவின் ஒப்பந்தங்கள்
பகுப்பு:போர்த்துகலின் ஒப்பந்தங்கள்
பகுப்பு:சிலோவாக்கியாவின் ஒப்பந்தங்கள்
பகுப்பு:சுலோவீனியாவின் ஒப்பந்தங்கள்
பகுப்பு:சுவீடனின் ஒப்பந்தங்கள்
பகுப்பு:சுவிட்சர்லாந்தின் ஒப்பந்தங்கள்
பகுப்பு:சிரியாவின் ஒப்பந்தங்கள்
பகுப்பு:உருகுவையின் ஒப்பந்தங்கள்
பகுப்பு:வெனிசுவேலாவின் ஒப்பந்தங்கள்
பகுப்பு:மாக்கடோனியக் குடியரசின் ஒப்பந்தங்கள்
பிளீஸ்ட்டோனாக்ஸ்

**பிளீஸ்ட்டோனாக்ஸ்** (*Pleistoanax*,   ) என்பவர் கிமு 458 முதல் 409 வரை எசுபார்த்தாவின்  அகியாட் பரம்பையின் மன்னராக இருந்தவர் ஆவார். கிரேக்கத்தின் மீதான மேலாதிக்கத்திற்காக ஏதென்சுக்கு எதிரான வன்முறை மோதல்களின் போது எசுபார்த்தாவில் அமைதிப் பிரிவின் தலைவராக இவர் இருந்தார்.

கிமு 458 இல் பாசேனியசின் மகன் பிளீஸ்ட்டோனாக்ஸ் மிகச் சிறுவனாக இருந்தார். எனவே அவரது மாமா நிகோமெடிஸ்  அரசப் பிரதிநிதியாக செயல்பட்டார். முதல் பெலோபொன்னேசியப் போரின் (கிமு 460-445) ஒரு பகுதியாக கிமு 446 இல் ஏதென்சு மீதான படையெடுப்பு இவரது முதல் பதிவுசெய்யப்பட்ட போர் நடவடிக்கையாகும். ஆனால் அதில் இவர் போர்புரிவதற்கு பதிலாக பெரிக்கிள்சுடன் பேச்சுவார்த்தை நடத்த முடிவெடுத்தார். அது முப்பது ஆண்டு அமைதி ஒப்பந்தமாக மாறியது. இருப்பினும், பிளீஸ்ட்டோனாக்ஸ் ஏதென்சைக் கைப்பற்றத் தவறியதற்காக எசுபார்த்தாவில் வழக்குத் தொடரப்பட்டு, தண்டனையைத் தவிர்ப்பதற்காக அர்காடியாவிற்கு நாடுகடத்தப்பட்டார். இவர் அடுத்த 18 ஆண்டுகள் லைகாயோன் மலையில் உள்ள சியுசின் புனித நிலத்தில் வாழ்ந்தார்.

இரண்டாம் பெலோபொன்னேசியப் போரில் (கிமு 431-404) ஏதென்சுக்கு எதிராக எசுபார்த்தா மீண்டும் போரில் ஈடுபட்டிருந்தபோது, 427 இல் இவரது போட்டியாளரான இரண்டாம் ஆர்க்கிடாமசின் மரணம் இவர் எசுபார்த்தாவுக்குத் திரும்புவதற்கு உதவியாக ஆனது. பிளீஸ்ட்டோனாக்ஸ் ஏதென்சுடன் அமைதி பேச்சுவார்த்தைக்கான தனது முயற்சிகளை மீண்டும் தொடங்கினார். இது இறுதியாக கிமு 421 இல் ( நிசியாஸ் அமைதி உடன்பாடாக) உருவானது.

## குறிப்புகள்

பகுப்பு:பெலோபொன்னேசியப் போர் நபர்கள்
பகுப்பு:எசுபார்த்தாவின் அகியட் மன்னர்கள்
காப்பிட் பிரிவு

**காப்பிட் பிரிவு** (மலாய் மொழி: *Bahagian Limbang*; ஆங்கிலம்: *Limbang Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒன்றாகும். 1973-ஆம் ஆண்டு ஏப்ரல் மாதம் 2-ஆம் தேதியன்று இந்தப் பிரிவு உருவாக்கப்பட்டது. காப்பிட் பிரிவு சரவாக் மாநிலத்தின் நிர்வாகப் பிரிவுகளில் மிகப் பெரியதாகும். 

காப்பிட் பிரிவின் 86% நிலப்பரப்பு வனப் பகுதியில் உள்ளது. காடு, எண்ணெய் பனை, நெல், ரப்பர், வாழை மற்றும் மிளகு ஆகியவற்றின் அடிப்படையில் பொருளாதாரம் பெரும்பாலும் விவசாயம் சார்ந்ததாக உள்ளது. மற்ற இயற்கை வளங்களில் நிலக்கரி சிறிதளவு அடங்கும். பாகுன் அணை பகுதி காப்பிட்டு பிரிவில் அமைந்துள்ளது.

## பொது
### காப்பிட் பிரிவு மாவட்டங்கள்
காப்பிட் பிரிவில் உள்ள மாவட்டங்கள்:
 
* காப்பிட் மாவட்டம் (*Kapit District*)
* சோங் மாவட்டம் (*Song District*)
* பெலாகா மாவட்டம் (*Song District*)
* புக்கிட் மாபோங் மாவட்டம் (*Bukit Mabong District*) 
* நங்கா மெரிட் துணை மாவட்டம் (*Nanga Merit Sub District*)
* சுங்கை அசாப் துணை மாவட்டம் (*Sungai Asap Sub District*)

## நிர்வாகம்

### நாடாளுமன்ற உறுப்பினர்கள்

## மேற்கோள்கள்

## புற இணைப்புகள்

* Kapit local government
* Kapit Tourism

பகுப்பு:மலேசியாவின் மாநிலப் பிரிவுகள்
பகுப்பு:சரவாக்
புத்தாத்தான்

**புத்தாத்தான்** என்பது (மலாய்: *Pekan Putatan*; ஆங்கிலம்: *Putatan Town*) மலேசியா, சபா மாநிலம், மேற்கு கரை பிரிவு, ரானாவ் மாவட்டத்தின் தலைநகரம் ஆகும்.

இந்த நகரம், கோத்தா கினபாலு பெருநகரப் பகுதியின் துணைக்கோள் நகரங்களில் ஒன்றாகும். இந்த நகருக்கு அருகாமையில் பெத்தகாஸ் *(Petagas)* எனும் மற்றும் ஒரு துணைக்கோள் நகரமும் உள்ளது.

இந்த நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில், புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.

## வரலாறு

புத்தாத்தான் மாவட்டத்தைச் சுற்றிலும் புத்தாத் மரங்கள் அதிகமாக வளர்கின்றன. அதன் காரணமாக இந்த நகரும் புத்தாத்தான் என பெயரும் பெற்றது.

1884-ஆம் ஆண்டில் புரூணை சுல்தானகத்தின் ஆட்சியின் கீழ்; வடக்கு போர்னியோ நிறுவனத்தின் கீழ்; பிரித்தானிய போர்னியோ|பிரித்தானிய ஆட்சியில்]]; இந்தப் புத்தாத்தான் நகரம் ஒரு நிர்வாக மையமாக மாற்றப்பட்டது.

புத்தாத்தான் நகரில் டூசுன் சமூகத்தினர் பெரும்பான்மை இனத்தவராய் வாழ்கிறார்கள். அடுத்த நிலையில் புரூணை மலாய்க்காரர்கள், கடசான் பழங்குடி மக்கள், பஜாவ் பழங்குடி மக்கள் மற்றும் சீனர்கள் வாழ்கிறார்கள்.

## மேற்கோள்

## நூல்கள்
* 

* State of Sabah: Administrative Divisions Ordinance – Sabah Cap. 167 (PDF) of 1 November 1954; last amended on 16 September 1963, as amended in August 2010;

## மேலும் காண்க
* புத்தாத்தான் மாவட்டம் 
* ரானாவ் மாவட்டம் 
* பெனாம்பாங் மாவட்டம்
* கோத்தா பெலுட் மாவட்டம்

## வெளி இணைப்புகள்

பகுப்பு:சபா மாநிலத்தின் நகரங்கள்
கட்டமைப்பு பொறியியல் ஆராய்ச்சி மையம்

**சிஎஸ்ஐஆர்-கட்டமைப்பு பொறியியல் ஆராய்ச்சி மையம்** (ஆங்கிலம்: CSIR-Structural Engineering Research Centre CSIR-SERC ), சென்னை, இந்தியாவில் அமைந்துள்ள  அறிவியல் மற்றும் தொழில்துறை ஆய்வுக் கழகத்தின் 39 ஆய்வகங்களில் ஒன்றாகும். இந்த நிறுவனம்,ISO:9001 தர சான்றளிக்கப்பட்ட நிறுவனம் ஆகும். 

## உரிமை ஆவணம்
சிஎஸ்ஐஆர்-எஸ்இஆர்சி (ஆங்கிலம்: CSIR-SERC) ஆனது கட்டமைப்புகளை வடிவமைத்தல் (ஆங்கிலம்: designing), கட்டுமானம் (ஆங்கிலம்: construction) மற்றும் மறுவாழ்வுத் (ஆங்கிலம்: rehabilitation) துறையில் ஆய்வு மற்றும் மேம்பாட்டில் ஈடுபட்டுள்ளது. இந்த நிறுவனம் பல்வேறு பொது மற்றும் தனியார் துறை நிறுவனங்களுக்கு வடிவமைப்பு ஆலோசனை மற்றும் சான்று சரிபார்ப்பு உள்ளிட்ட சேவைகளை வழங்குகிறது.

பயிற்சி பொறியாளர்களுக்கான சிறப்புப் படிப்புகளையும் இந்நிறுவனம் வழங்குகிறது.

## வசதிகள்
இந்த நிறுவனம் பல்வேறு ஆய்வகங்களைக் கொண்டுள்ளது, அவை பின்வருமாறு பட்டியலிடப்பட்டுள்ளன.

# மேம்பட்ட கான்கிரீட் சோதனை மற்றும் மதிப்பீட்டு ஆய்வகம் (ஆங்கிலம்: Advance Concrete Testing and Evaluation Lab)
# மேம்பட்ட கட்டடப் பொருட்களுக்கான ஆய்வகம் (ஆங்கிலம்: Advance Materials Lab)
# மேம்பட்ட நில அதிர்வு சோதனை மற்றும் ஆராய்ச்சி ஆய்வகம் (ஆங்கிலம்: Advanced Seismic Testing and Research Lab)
# தளர்வு மற்றும் தகர்வு ஆய்வகம் (ஆங்கிலம்: Fatigue and Fracture Lab)
# சிறப்பு மற்றும் பலவகை உறுப்புகளின் இயக்கம் சார்ந்த கட்டமைப்புகளுக்கான ஆய்வகம் (ஆங்கிலம்: Special and Multifunctional Structures Lab)
# எஃகு கட்டமைப்புகள் ஆய்வகம் (ஆங்கிலம்: Steel Structures Lab)
# கட்டமைப்பு நலம் குறித்த கண்காணிப்பு ஆய்வகம் (ஆங்கிலம்: Structural Health Monitoring Lab)
# கருத்தியல் மற்றும் கணக்கீட்டு இயக்கவியல் ஆய்வகம் (ஆங்கிலம்: Theoretical & Computational Mechanics Lab)
# கோபுரம் சோதனை மற்றும் ஆய்வு நிலையம் (ஆங்கிலம்: Tower Testing & Research Station)
# காற்றாலை பொறியியல் ஆய்வகம் (ஆங்கிலம்: Wind Engineering Lab)

## மேலும் பார்க்கவும்

* SERCM இன் அதிகாரப்பூர்வ இணையதளம்

## மேற்கோள்கள்

பகுப்பு:தமிழ்நாட்டிலுள்ள ஆராய்ச்சி நிறுவனங்கள்
பகுப்பு:அறிவியல் மற்றும் தொழிலக ஆய்வு மன்றம் (இந்தியா)
கார்ல் இசுமிட் நினைவுச்சின்னம்

**கார்ல் இசுமிட் நினைவுச் சின்னம்** என்பது**,** 1930 ஆம் ஆண்டு, ஒரு பெண்ணின் உயிரைக் காப்பாற்ற முயன்ற ஓர் ஐரோப்பிய மாலுமியின் நினைவாக எழுப்பப்பட்ட ஒரு கட்டிடக்கலை அடையாளமாகும் (ஆங்கிலம்: architectural landmark). இது இந்தியாவின் தமிழ்நாடு, சென்னையில் உள்ள எலியட்ஸ் கடற்கரையில் அமைந்துள்ளது. இந்நினைவுச்சின்னம் சிதைந்த நிலையில் இருந்தது, ஆனால் சமீபத்தில் புதுப்பிக்கப்பட்டுள்ளது..

## வரலாறு
வரலாற்றாசிரியர்களின் கூற்றுப்படி, கடற்கரைக்குச் சென்ற கார்ல் இசுமிட், ஒரு ஆங்கிலப் பெண் தண்ணீரில் இறங்குவதைக் கண்டார். அவர் விரைவில் அலைக்கு எதிராக போராடத் தொடங்கியது கண்டு, அவளது உயிரைக் காப்பாற்றும் முயற்சியில் அவர் தன் உயிரை இழந்தார்.  இசுமிட் கடலில் இருந்து காப்பாற்றிய ஆங்கில பெண், மறுநாள் மாலை ஒரு விருந்தில் ஒன்றும் நடக்காதது போல் கலந்து கொண்டார். அப்போதைய கவர்னர், வெளிப்படையாக அவர் மீது கோபமாக இருந்தார். இசுமிட்டின் துணிச்சலான செயலைக் குறிக்கும் வகையில் இந்த நினைவிடத்தை கட்டினார்.

## நினைவுச்சின்னம்
thumb|கார்ல் இசுமிட் நினைவிடத்தில் உள்ள பெயர் பலகை
நிபுணர்களின் கூற்றுப்படி, செங்கற்களைப் பயன்படுத்தி கட்டப்பட்ட இக்கட்டமைப்பில் கல்லால் ஆன அடித்தளம் இல்லை. சீரற்ற அடித்தளம் என்பதால் பல ஆண்டுகளாக ஏற்பட்ட கடல் நீர்  அரிப்பின் மூலம் இந்த நினைவுச்சின்னம் சேதம் அடைந்துள்ளது.

நினைவுச்சின்னம் எலியட்ஸ் கடற்கரையில் உள்ள ஒரே பாரம்பரிய கட்டிடம் ஆகும். நினைவுச்சின்னத்தில் உள்ள நினைவுக் பலகை, *"மற்றவர்களின் உயிரைக் காப்பாற்ற உதவியபோது டிசம்பர் 30, 1930 அன்று இந்த இடத்திற்கு அருகில் மூழ்கி இறந்த கார்ல் இசுமிட்டின் வீரத்தை நினைவுகூருவதாக"*  எழுதப்பட்டுள்ளது.

87 வயது மூதாட்டி ஒருவரின் முயற்சியால், மார்ச் 2013 ஆம் ஆண்டில், சென்னை மாநகராட்சி நினைவிடத்தை செவ்வனே மீட்டெடுப்பதாக அறிவித்தது. நினைவுச்சின்னத்தின் திட்டமிடப்பட்ட மறுசீரமைப்பு தொடர்பாக, கட்டமைப்பை வலுப்படுத்த நாரியல் பொருளால் உரையிடும் (Fibre wrapping) தொழில்நுட்பத்தைப் பயன்படுத்த திட்டமிட்டுள்ளதாக சென்னை மாநகராட்சி 4 பிப்ரவரி 2014 ஆம் தேதி அன்று அறிவித்தது. ஐஐடி மெட்ராஸ் (ஆங்கிலம்: IIT Madras) மற்றும் ரீச் அறக்கட்டளை (ஆங்கிலம்: REACH Foundation) மூலம் கட்டுமானம் வலுப்படுத்தப்பட்டு (reinforcing the structure) புதிப்பிக்கப்பட்டது.

2030 வரை, இந்த நினைவுச்சின்னம் மரபார்ந்த  அடையாளத்தைப் பெறுவதற்கு நிலைத்து  வேண்டும். 2018 ஆம் ஆண்டு நிலவரப்படி, நினைவிடத்தைச் சுற்றி ஒரு வேலியடைப்பு (ஆங்கிலம்: enclosure) இருந்தது. மேலும் இக்கட்டமைப்பில் இருந்த  விரிசல்கள் சரிசெய்யப்பட்டுள்ளன. இருப்பினும், வெள்ளை மேற்பரப்பில் இன்னும் நிறைய கிறுக்கல்கள் காணப்படுகின்றன. மேலும் கைபேசியில் தானே ஒளிப்படம் எடுத்துக்கொள்ள மக்கள் வழக்கமாக கட்டமைப்பின் மீது ஏறுகிறார்கள். இத்தகைய செயல்களை தடுக்க இங்கு பாதுகாப்புக் காவலர்கள் இல்லை.

ராம்தாஸ் (மோகன்லால்) மற்றும் விஜயன் (ஸ்ரீனிவாசன்) ஆகிய இரு இளைஞர்களைப் பற்றிய மலையாளத் திரைப்படம் நாடோடிகட்டு  ஆகும். கேரளாவில் வேலை எதுவும் கிடைக்காமல், துபாயில் குடியேறத் திட்டமிட்டு, கஃபூர்க்காவால் ஏமாற்றப்பட்டதாக இத்திரைப்படம் முடிகிறது. இப்படம் இந்த இடத்தில் படமாக்கப்பட்டதால் இது இடம் கேரள மக்களின் அடையாளமாக மாறியுள்ளது.
படிமம்:KarlSchmidtMemorial.jpg|கார்ல் இசுமிட் நினைவகம்
படிமம்:Karl_Schmidt%27s_Memorial.jpg|மாலை நேரத்தில் கார்ல் இசுமிட் நினைவகம்


## மேற்கோள்கள்

பகுப்பு:சென்னையிலுள்ள நினைவிடங்களும் நினைவுச் சின்னங்களும்
கிழக்கின் மேற்கு காசி மலை மாவட்டம்

**கிழக்கின் மேற்கு காசி மலை மாவட்டம்** (**Eastern West Khasi Hills**)  மேகாலயா மாநிலத்தின் 12-வது மாவட்டமாக இதனை 10 நவம்பர் 2021 அன்று நிறுவப்பட்டது. இதன் நிர்வாகாத் தலைமையிடம் **[[மைரங்]]** நகரம் ஆகும்.  மேற்கு காசி மலை மாவட்டத்தின்  *மைரங்* மற்றும் *மௌதாத்திரைசன்* ஆகிய இரண்டு ஊராட்சி ஒன்றியங்களைக் கொண்டு இப்புதிய மாவட்டம் நிறுவப்பட்டது.

இது மாநிலத் தலைநக்ரான சில்லாங் நகரத்திற்கு மேற்கே 25 கிலோ  மீட்டர் தொலைவில் உள்ளது. 1356.77 சதுர கிலோ மீட்டர் பரப்பளவு கொண்ட இதன் மக்கள் தொகை 1,31,451 ஆகும்.
## புவியியல்
மத்திய மேகாலயா மாநிலத்தின் காசி மலைகளில்  கிழக்கின் மேற்கு காசி மலை மாவட்டம் அமைந்துள்ளது. இதன் வடக்கில் ரி-போய் மாவட்டம், தென்கிழக்கில் கிழக்கு காசி மலை மாவட்டம், தெற்கில் தென்மேற்கு காசி மலை மாவட்டம், மேற்கில் மேற்கு காசி மலை மாவட்டம் அமைந்துள்ளது. **மௌதாத்திரைசன் மலைத்தொடர்** இம்மாவட்டத்தின் கிழக்கு மேற்காக அமைந்துள்ளது.*மைரங்* மற்றும் *நாங்ஸ்டோயின்* நகரங்களுக்கு இடையே அமைந்த இம்மலையின் மிக உயர்ந்த *மௌதாத்திரைசன்* கொடுமுடி  உயரத்தில் அமைந்துள்ளது.

இம்மாவட்டத்தின் வடக்கே பிரம்மபுத்திரா ஆறும், தெற்கே மேக்னா ஆறும் பாய்கிறது. இம்மாவட்டத்திற்குள் கின்சி ஆறு கிரி ஆறுகள் பாய்கிறது.

## மாவட்ட நிர்வாகம்
இம்மாவட்டம் *மைரங்*  ஊராட்சி ஒன்றியம் மற்றும் *மௌதாத்திரைசன்* ஊராட்சி ஒன்றியங்களாகப் பிரிக்கப்பட்டுள்ளது.

## பொருளாதாரம்
இம்மாவட்டத்தில் நெல், உருளைக் கிழங்கு, சிறுதானியங்கள் அதிகம் பயிரிடபடுகிறது. தேசிய நெடுஞ்சாலை எண் 106 இம்மாவட்டத்துடன் சில்லாங் நகரம்  இணைக்கப்படுகிறது.
## மேற்கோள்கள்

பகுப்பு:மேகாலயா மாவட்டங்கள்
அபர்ணா நாகேஷ்

**அபர்ணா நாகேஷ்** திரைப்பட நடன கலைஞர், நடன கலைஞர் மற்றும் நடன இயக்குநர்,. நடிகர், தொழில் முனைவோர் என்று விறுவிறுப்பாக செயலாற்றுபவர் ஆவார்.. இவர் சென்னையில், முழுதும் பெண்களுக்கான,  முதல் நடனக் குழுவான ஹை கிக்ஸ் (ஆங்கிலம்: High Kicks), மற்றும் மெட்ராஸ் டான்ஸ் ஆர்ட்ஸ் ஆகியவற்றின் நிறுவனரும் ஆவார்.

## தொடக்க கால வாழ்க்கை
அபர்ணா டிசம்பர் 19 ஆம் தேதியன்று இந்து பெற்றோருக்கு மகளாகப் பிறந்தார். இவர் சென்னை வித்யா மந்திர் சீனியர் செகண்டரி பள்ளியில் பயின்றார். பின்னர் சென்னையில் உள்ள எம்ஓபி வைஷ்ணவ் மகளிர் கல்லூரியில் விஷுவல் கம்யூனிகேஷன் படித்தார். அடுத்து, அபர்ணா, நியூயார்க்கில் உள்ள பிராட்வே டான்ஸ் சென்டரில் நடனம் மற்றும் குரல் நுட்பத்தில் உயர் மேற்படிப்பைத் தொடர்ந்தார். பின்னர் சிறப்புச் சான்றிதழுடன் பட்டம் பெற்றார்.

## தொழில்
ஜாஸ் ஆங்கிலம்:,Jazz) பாலே (ஆங்கிலம்: Ballet), சமகால நடனம் (ஆங்கிலம்: Contemporary dance), லத்தீன் மற்றும் ஸ்ட்ரீட் (ஆங்கிலம்: Latin & Street) போன்ற பல்வேறு நடன பாணிகளில் அபர்ணா விரிவாகப் பயிற்சி பெற்றுள்ளார். அவர் "குளோபல் டான்ஸ் ஃப்யூஷன்" (ஆங்கிலம்: "Global Dance Fusion") என்ற தலைப்பில் சமகால நடன அரங்கில் பணிபுரிகிறார்.

வாஷிங்டன் டிசியில் உள்ள கென்னடி சென்டர் ஃபார் பெர்பார்மிங் ஆர்ட்ஸில் (ஆங்கிலம்: Kennedy Center for Performing Arts),  முழு உதவித்தொகையுடன், கலாச்சார இணைப்பு திட்டத்தில் பங்கேற்கத் தென்னிந்தியாவிலிருந்து தேர்ந்தெடுக்கப்பட்ட  நான்கு பேரில் அபர்ணாவும் ஒருவர் ஆவார்.

2014  ஆம் ஆண்டு கிளாஸ்கோ ஸ்காட்லாந்தில் காமன்வெல்த் விளையாட்டுப் போட்டிகள் (ஆங்கிலம்: Commonwealth Games in Glasgow Scotland) நடைபெற்ற சமயம், ஹை கிக்ஸ் என்னும் தனது அணியுடன் இணைந்து, காமன்வெல்த் இளைஞர் நடன விழாவில், அபர்ணா பங்கேற்றார்.பிரகிருதி முதன்மைநிலை சமகால நடனத்தில்  (ஆங்கிலம்: Prakriti Excellence in Contemporary Dance Awards) சிறந்து விளங்கும் விருதுக்காக.  2016  ஆம் ஆண்டில், தேர்ந்தெடுக்கப்பட்ட 20 நடன இயக்குநர்களில் இவரும் ஒருவர் ஆவார். அவர் ஆட்டிச நோயுற்ற குழந்தைகளுக்கான (ஆங்கிலம்:Autistic Children) லோட்டஸ் ஃபவுண்டேஷன் பள்ளியில் (ஆங்கிலம்: Lotus Foundation School) இயக்க சிகிச்சையை (ஆங்கிலம்: movement therapy) கற்பிக்கிறார்.

## விருதுகள் மற்றும் அங்கீகாரம்
அபர்ணா TEDx சென்னை ஸ்டார் விருது (ஆங்கிலம்: TEDx Chennai Star Award), நடனத்தில் சிறந்து விளங்கும் BREW விருது, மற்றும் Ba'hai Rose of Ridvan விருது ஆகியவற்றைப் பெற்றுள்ளார். அபர்ணா 2013 ஆம் ஆண்டிற்கான TEDx ஹிந்துஸ்தான், TEDx IIT, https://www.youtube.com/watch?v=yMNr6t1Hwb0 மற்றும் 2016 ஆம் ஆண்டிற்கான  TEDx சென்னை https://www.youtube.com/watch?v=3bkHmebERzk ஆகிய நிகழ்வுகளில் பேசினார். 2015 ஆம் ஆண்டு, AIESEC நடத்திய குளோபல் யூத் வாய்ஸ் நிகழ்விலும் (ஆங்கிலம்: Global Youth Voice event) இவர் பேசினார்.. மார்ச் 2016  ஆம் ஆண்டு  சென்னையில் நடைபெற்ற Vital Voices Mentoring Walk மற்றும் "இந்திய இளைஞர் கூட்டுக்குழு - 2016" (ஆங்கிலம்: Indian Youth Conclave 2016)   ஆகியவற்றிலும் அவர் பேசினார். அபர்ணா சிறந்த பெண்ணிய கானோளிக்கான (ஆங்கிலம்: Best Feminist Video) ஆரஞ்சு மலர் விருது - 2020 (ஆங்கிலம்: Orange Flower Award 2020) விருதினை மகளிர் இணையத்தில் (ஆங்கிலம்: Women's Web) வென்றார்.

## மேற்கோள்கள்

பகுப்பு:வாழும் மக்கள்
பகுப்பு:சென்னை மக்கள்
பகுப்பு:தமிழ்நாட்டு நடனக்கலைஞர்கள்
மினர்வராயா

***மினர்வராயா''' (Minervarya''')*** என்பது நீர்நில வாழ்வன வகுப்பில் உள்ள டைகுரோகுளோசிடே குடும்பத்தில் உள்ள தவளைப் பேரினமாகும். இந்த பேரினத்தினைச் சார்ந்த தவளைச் சிற்றினங்கள் கிழக்கு இந்தியாவில் அந்தமான் தீவுகள் உட்பட வடக்கு தாய்லாந்து வரை கண்டறியப்பட்டுள்ளன.

## சிற்றினங்கள்
*மினர்வராயா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:

* *[[மினர்வராயா அக்ரிகோலா]]* (ஜெர்டன், 1853)
* *[[மினர்வராயா அந்தமானென்சிசு|மினர்வராயா அந்தமனென்சிசு]]* (ஸ்டோலிக்ஸ்கா, 1870)
* ''மினர்வராயா அசுமதி'' (ஹவ்லேடர், 2011)
* *[[பீட்டர் தவளை|மினர்வராயா ப்ரீவிபால்மாடா]]* (பீட்டர்ஸ், 1871)
* *மினர்வராயா* *கேபராட்டா* (குரமோட்டோ, ஜோஷி, குரபயாஷி மற்றும் சுமிதா, 2008)
* *மினர்வராயா செபி* (கர்க் மற்றும் பிஜு, 2017)
* *[[மினர்வராயா சியாங்மையென்சிசு]]* (சுவன்னாபூம், யுவான், போயார்கோவ், யான், கம்டேஜா, மர்பி மற்றும் சே, 2016)
* *மினர்வராயா சிலபதா ஓக்லர்* , டியூட்டி, க்ரோஸ்ஜீன், பால், அய்யாஸ்வாமி, அகமது மற்றும் தத்தா, 2009
* *மினர்வராயா டாக்கா* (ஹவ்லேடர், நாயர் மற்றும் மெரிலா, 2016)
* *மினர்வராயா கோம்ச்சி* (தினேஷ், குல்கர்னி, சுவாமி மற்றும் தீபக், 2018 "2017")
* *[[மினர்வாரியா கோமந்தகி]]* (தினேஷ், விஜயகுமார், சன்னகேசவமூர்த்தி, டோர்சேகர், குல்கர்னி மற்றும் ஷங்கர், 2015)
* *[[மினர்வாரியா கிரீனி]]* (பெளலெஞர், 1905)
* *மினர்வராயா ஜில்மிலென்சிசு* (பகுகுணா, 2018)
* *மினர்வராயா கதர்* (கர்க் மற்றும் பிஜு, 2017)
* *மினர்வராயா கலிங்கா* (ராஜ், தினேஷ், தாஸ், தத்தா, கர் மற்றும் மொஹபத்ரா, 2018)
* *[[சாகிரானா கேரளென்சிசு|மினர்வராயா கேரளாலென்சிசு]]* (டுபோயிஸ், 1981)
* *[[மினர்வாரியா கீர்த்திசிங்கேய்]]* (மனமேந்திர-ஆராச்சி மற்றும் கபடகே, 1996)
* *மினர்வராயா கிருஷ்ணன்* (ராஜ், தினேஷ், தாஸ், தத்தா, கர் மற்றும் மொஹபத்ரா, 2018)
* *மினர்வராயா குதிரைமுகென்சிசு* (குரமோட்டோ, ஜோஷி, குரபயாஷி மற்றும் சுமிதா, 2008)
* *மினர்வராயா மனோகராணி* (கர்க் மற்றும் பிஜு, 2017)
* *[[மினர்வராயா மராத்தி]]* (புகே, தினேஷ், அந்தாலே, பகரே மற்றும் பண்டிட், 2019)
* *[[மினர்வராயா மாடெசுடா|மினர்வர்யா மாடஸ்டா]]* (ராவ், 1920)
* *மினர்வர்யா முவாங்கனென்சிசு* (சுவன்னபூம், யுவான், ஜியாங், யான், காவ் மற்றும் சே, 2017)
* *[[மினர்வராயா முத்துராஜா]]* (குரமோட்டோ, ஜோஷி, குரபயாஷி மற்றும் சுமிதா, 2008)
* *மினர்வராயா மூர்த்தி* (பிள்ளை, 1979)
* *மினர்வராயா மைசோரென்சிசு* (ராவ், 1922)
* *மினர்வராயா நீல்காக்சி* (கார்க் மற்றும் பிஜு, 2017)
* *மினர்வராயா நேபாலென்சி* (துபோயிசு, 1975)
* *[[மினர்வராயா நிக்கோபாரியென்சிசு|மினர்வராயா நிகோபரியன்சிஸ்]]* (ஸ்டோலிக்ஸ்கா, 1870)
* *மினர்வராயா நீலகிரிகா* (ஜெர்டன், 1853)
* *மினர்வராயா பரம்பிக்குளமான* (ராவ், 1937)
* *[[மினர்வராயா பெண்டாலி]]* (கர்க் மற்றும் பிஜு, 2021)
* *மினர்வராயா பியர்ரி* (துபோயிசு, 1975)
* *மினர்வராயா ரூபெசென்சு* (ஜெர்டன், 1853)
* *மினர்வராயா சயாத்ரிசு* (டுபோயிஸ், ஓஹ்லர் மற்றும் பிஜு, 2001)
* *மினர்வராயா சாரிசெப்சு* (ராவ், 1937)
* *மினர்வராயா சென்குப்தி* (புர்கயஸ்தா மற்றும் மாட்சுய், 2012)
* *மினர்வராயா சைகாட்ரென்சிசு* (அன்னண்டலே, 1919)
* *மினர்வராயா தெராயென்சிசு* (டுபோயிஸ், 1984)

## மேற்கோள்கள்

பகுப்பு:தவளைகள்
பகுப்பு:நீர்நில வாழ்வனப் பேரினங்கள்
கோகலே மண்டபம்

**கோபால கிருஷ்ண கோகலே மண்டபம்**, என்பது தமிழ்நாட்டின் சென்னை ஜார்ஜ்டவுன் ஆர்மீனியன் தெருவில் அமைந்துள்ள ஒரு பொது மண்டபம் ஆகும். இது 1915 ஆம் ஆண்டு, இந்திய இளைஞர் சங்கத்தின் (ஆங்கிலம்: Young Men's Indian Association) தலைமையகமாக, அன்னி பெசண்ட் அம்மையாரால் கட்டப்பட்டது.

## வரலாறு
கோகலே மண்டபம், பிரம்ம ஞானியும், இந்திய விடுதலை ஆர்வலருமான அன்னி பெசண்ட் அம்மையாரால், இந்திய இளைஞர் சங்கமாக (ஆங்கிலம்: Young Men's Indian Association)  1915 ஆம் ஆண்டு நிறுவப்பட்டது. அன்னி பெசன்ட் 1916 ஆம் ஆண்டு  ஹோம் ரூல் இயக்கத்தை (ஆங்கிலம்: Home Rule League) உருவாக்கினார். இம்மண்டபத்தில் அதற்கான அறிவிப்பினையும் வெளியிட்டார். இந்திய சேவகர் சங்கத்தின் (ஆங்கிலம்: Servants of India Society) நிறுவனர், தேசபக்தர், சமூக சீர்திருத்தவாதி, கல்வியில் முன்னோடியான இந்தியத் தலைவர் கோபால கிருஷ்ண கோகலேவின் நினைவாக இம்மண்டபம், பின்னாளில் கோபால கிருஷ்ண கோகலே மண்டபம் என பெயர் மாற்றம் பெற்றது.

பிற்காலத்தில், கோகலே மண்டபம் இசை நிகழ்ச்சிகளுக்கான இடமாக விளங்கியது. தமிழ் இசைச் சங்கம் 1944 முதல் 1953 வரை கோகலே மண்டபத்தில் இருந்து செயல்பட்டது.

## மேற்கோள்கள்

## உசாத்துணை
* 

பகுப்பு:சென்னைக் கட்டிடங்கள்
பகுப்பு:இந்தியாவில் உள்ள நகர மண்டபங்கள்
டி. டி. கிருஷ்ணமாச்சாரி அரங்கம்

**தி. த. கிருஷ்ணமாச்சாரி அரங்கம்** (*T. T. Krishnamachari Auditorium*) என்பது சென்னை மயிலாப்பூரில் அமைந்துள்ள ஒரு அரங்கமாகும். இது 1962ஆம் ஆண்டில் இந்திய அரசியல்வாதி மற்றும் தொழிலதிபர் தி. த. கிருஷ்ணமாச்சாரியின் ஆதரவுடன் கட்டப்பட்டது. சென்னை இசை பருவகாலங்களில் இங்கு இசைநிகழ்ச்சிகள் நடைபெறும். ராஜா அண்ணாமலை செட்டியார் மண்டபத்தைத் தவிர, கர்நாடக சங்கீதக் இசைநிகழ்ச்சிகளுக்கு,  சென்னையில் உள்ள பழமையான அரங்குகளில் ஒன்றாக இது கருதப்படுகிறது.

## மேற்கோள்கள்

பகுப்பு:சென்னைக் கட்டிடங்கள்
பெ. பி. விக்கிரமசூரிய

**பெருமபது பியசேன விக்கிரமசூரிய** (*Perumabadu Piyasena Wickramasuriya*) என்பவர் ஓர் இலங்கை அரசியல்வாதி ஆவார். 1921 ஆம் ஆண்டு மார்ச்சு மாதம் 10 ஆம் தேதியன்று இவர் பிறந்தார். இலங்கை சுதந்திரக் கட்சியை பிரதிநிதித்துவப்படுத்தி தெவிநுவரை நாடாளுமன்ற உறுப்பினராக இருந்தார்.

விக்கிரமசூரிய முதலில் 1960 ஆம் ஆண்டு நடைபெற்ற மார்ச்சு பொதுத் தேர்தலில் இலங்கை சுதந்திரக் கட்சியிலிருந்து தெவிநுவரை தொகுதியில் போட்டியிட்டார். ஆனால் ஐக்கிய தேசியக் கட்சியின் சி.ஏ. தர்மபாலவிடம் தோல்வியடைந்தார். ஆனால் 1960 ஆம் ஆண்டு சூலையில் நடைபெற்ற பொதுத் தேர்தலில் தர்மபாலவை தோற்கடித்து தெவிநுவரையிலிருந்து நாடாளுமன்றத்திற்கு தேர்ந்தெடுக்கப்பட்டார். 1964 டிசம்பரில் சி.பி. டி சில்வாவுடன் இணைந்து எதிர்க்கட்சிக்குச் சென்றார். 1965 ஆம் ஆண்டு நடைபெற்ற பொதுத் தேர்தலில் இலங்கை சுதந்திரக் கட்சியின் வில்லியம் டி சில்வாவிடம் இலங்கை சுதந்திர சோசலிசக் கட்சியில் போட்டியிட்டு ரொனி டி மெல் அவர்களால் தோற்கடிக்கப்பட்டார். 1970 பொதுத் தேர்தலில் இவர் ஐக்கிய தேசியக் கட்சியிலிருந்து போட்டியிட்டார்.

## மேற்கோள்கள்

பகுப்பு:1921 பிறப்புகள்
பகுப்பு:இலங்கை அரசியல்வாதிகள்
பகுப்பு:இலங்கை நாடாளுமன்ற உறுப்பினர்கள்
அயோத்தியா மண்டபம்

thumb|213x213px| மேற்கு மாம்பலத்தில் உள்ள அயோத்தி மண்டபத்தின் நுழைவாயில்
**அயோத்தி மண்டபம்** என்பது இந்தியாவின் தமிழ்நாட்டின் தலைநகரமான சென்னையில் உள்ள  மேற்கு மாம்பலத்தில் உள்ள சத்சங்கத்திற்காக (சமய வளர்ச்சி / சொற்பொழிவுகளில் ஒத்த எண்ணம்  அல்லது பொதுவான ஆர்வம் கொண்டவர்கள்)  உருவாக்கப்பட்ட ஒரு பொதுவான கூட்ட அரங்கம் ஆகும்.இந்த *[[மண்டபம்]]* ஸ்ரீ ராம் சமாஜத்தால் நிர்வகிக்கப்படுகிறது.  மிதிலாபுரி கல்யாண மண்டபம் - என்ற பெயருடன் திருமண மண்டபம், ஸ்ரீ சீதாராம் வித்யாலயா பள்ளி மற்றும் ஞான வாபி - இறுதி சடங்குகளை நடத்துவதற்கான இடம் ஆகிய அமைப்புகள் இதில் இடம்பெற்றுள்ளன.

1954 ஆம் ஆண்டு இம்மண்டபம் கட்டப்பட்டது. ஆரம்பத்தில் இது மாம்பலம் ஐயர்களுக்காக (பிராமண சமூகத்தின் ஒரு பிரிவு) செயல்பட்டது. பின்னர் இது மற்ற அனைத்து சமூகங்களுக்கும் பலனளிக்கும்படி விரிவு செய்யப்பட்டது. எனினும் இதுவரை பிராமண சமூகத்திற்கான சங்கம் / சந்திப்பு இடமாகவே  இது அறியப்படுகிறது.

இங்கு ஆண்டு முழுவதும், வேதங்கள் மற்றும் உபநிடதங்கள் பற்றிய  சொற்பொழிவுகள் மற்றும் பல மரபார்ந்த  சந்திப்புகள், கூட்டங்கள்  நடைபெறுகின்றன. ஒவ்வொரு ஆண்டும் மார்ச்-ஏப்ரல் மாதங்களில், அயோத்தி மண்டபத்தில் *[[இராம நவமி|ராம நவமி]] மஹா-உத்சவ்*  மிகவும் சிறப்பாகக் கொண்டாடப்படுகிறது.

## நிர்வாகம்
பதிவு செய்யப்பட்ட ஸ்ரீ ராம் சமாஜத்தின் பொதுக்குழுவால் தேர்தெடுக்கப்பட்டப் பெற்ற  15 பேர் கொண்ட நிர்வாகக் குழுவால் அயோத்தியா மண்டபம் நிர்வகிக்கப்படுகிறது. இதற்கான தலைவர், துணைத் தலைவர், செயலாளர், உதவியாளர். செயலாளர் மற்றும் பொருளாளர் ஆகிய பதவிகளில் இந்த குழு உறுப்பினர்கள் தேர்வு செய்யப்படுகின்றனர்.  
## வழக்குகள்
சனவரி 2013ஆம் ஆண்டில் தமிழ்நாடு அரசின் இந்துசமய அறநிலையத் துறையால் அயோத்தியா மண்டபம் (ஆங்கிலம்:Hindu Religious and Charitable Endowments Department (HR &CE)   கையகப்படுத்தப்பட்டது. இதனை எதிர்த்து 2014-ஆம் ஆண்டில் சிறீ ராம் சமாஜத்தினர் சென்னை உயர் நீதிமன்றத்தில் வழக்கு தொடுத்தனர். இவ்வழக்கை நீதிமன்றம் தள்ளுபடி செய்தது. 

ஏப்ரல் 2022-இல் அயோத்தியா மண்டபம் ஒரு இந்துக் கோயில் எனக்கூறி தமிழ்நாடு அரசின் இந்துசமய அறநிலையத் துறையால் கையகப்படுத்தப்பட்டது.  இதனை எதிர்த்து உயர் நீதிமன்றத்தில் சென்னை உயர்நீதிமன்றத்தில் அயோத்தி மண்டப நிர்வாகிகள் சென்னை உயர்நீதிமன்றத்தில் மேல்முறையீடு செய்தனர்.  இந்த வழக்கில் சென்னை உயர் நீதிமன்றம், தனியார் அமைப்பான ஸ்ரீராம் சமாஜ்ஜின் நடவடிக்கைகளில் அரசு தலையிட முடியாது என்றும் சமாஜத்தின் நிர்வாகத்தில் அல்லது நிதி நடவடிக்கைகளில் தவறுகள் இருப்பின் அதனை அரசு விசாரணை செய்யலாம் என தீர்ப்பளித்து வழககை ஒத்தி வைத்தனர். 

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னை
தர்மேந்திர பிரதாப் சிங்

**தர்மேந்திர பிரதாப் சிங்** (*Dharmendra Pratap Singh*) 1983 ஆம் ஆண்டு பிறந்த ஓர் இந்திய அரசியல்வாதி ஆவார். 8 அடி 1 அங்குலம் (2.46 மீ) மற்றும் 70 கிலோ எடையும் கொண்ட உயரமான மனிதர்களில் ஒருவர் என்ற சிறப்புக்கு உரியவரானார். தற்போது இந்தியாவின் உத்தரபிரதேச மாநிலத்தில் வசிக்கிறார்.. இலிம்கா சாதனைப் புத்தகத்தில் இந்தியாவின் மிக உயரமான மனிதராக பட்டியலிடப்பட்டுள்ளார். 8 அடி 3 அங்குலம் (2.51 மீ) உயரம் இருந்த விகாசு உப்பலின் மரணத்திற்குப் பிறகு இவர் இந்தியாவில் வாழும் மிக உயரமான மனிதர் ஆனார்.

## மேற்கோள்கள்


பகுப்பு:1983 பிறப்புகள்
பகுப்பு:வாழும் மக்கள்
பகுப்பு:அரசியல்வாதிகள்
பகுப்பு:உத்தரப் பிரதேச நபர்கள்
பகுப்பு:சாதனையாளர்கள்
நியூலாந்து மாவட்டம்

**நியூலாந்து மாவட்டம்** (**Niuland District**) இந்தியாவின் நாகாலாந்து மாநிலத்தின் 14-வது மாவட்டமாக 18 டிசம்பர் 2021 அன்று நிறுவப்பட்டது. இதன் நிர்வாகத் தலைமையிடம் நியூலாந்து  ஆகும். இம்மாவட்டம் திமாப்பூர் மாவட்டத்தின் நியூலாந்து வருவாய் வட்டப் பகுதிகளைக் கொண்டு புதிதாக நிறுவப்பட்டது.இம்மாவட்டம் திமாப்பூர் நகரத்திற்கு கிழக்கே 34 கிலோ மீட்டர் தொலைவிலும்; கோகிமாவிற்கு வடகிழக்கே 68 கிலோ மீட்டர் தொலைவிலும் உள்ளது. 2011ஆம் ஆண்டின் மக்கள் தொகை கணக்கெடுப்பின்படி, இதன் மக்கள் தொகை 11,876 ஆகும்.

## புவியியல்
நியூலாந்து மாவட்டத்தின் வடக்கில் அசாம் மாநிலம், கிழக்கில் கோகிமா மாவட்டம், தெற்கில்  சூமௌகெடிமா மாவட்டம், மேற்கில் திமாப்பூர் மாவட்டம் எல்லைகளாக உள்ளது.
## மேற்கோள்கள்

பகுப்பு:நாகாலாந்தின் மாவட்டங்கள்
சூமௌகெடிமா மாவட்டம்

**சூமௌகெடிமா மாவட்டம்** (**Chümoukedima District**) இந்தியாவின் நாகாலாந்து மாநிலத்தின் 15-வது மாவட்டமாக 18 டிசம்பர் 2021 அன்று நிற்வப்பட்டது. இதன் நிர்வாகத் தலைமையிடம் **[[சுமுக்கேதிமா]]** நகரம் ஆகும். இம்மாவட்டம் திமாப்பூர் மாவட்டத்தின்  சில வருவாய் வட்டங்களைக் கொண்டு  **சூமௌகெடிமா மாவட்டம்** மற்றும் நியூலாந்து மாவட்டம்  நிறுவப்பட்டது.

## புவியியல்
570 சதுர கிலோ மீட்டர் பரப்பளவு கொண்ட சூமௌகெடிமா மாவட்டத்தின் கிழக்கில் கோகிமா மாவட்டம், தெற்கில் பெரேன் மாவட்டம், வடகிழக்கில் நியூலாந்து மாவட்டம், வடக்கில் திமாப்பூர் மாவட்டம், மேற்கிலும், வடமேற்கிலும் அசாம் மாநிலத்தின் கிழக்கு கர்பி அங்லோங் மாவட்டம் எல்லைகாள உள்ளது.இம்மாவட்டத்தின் ஊடாக பாயும் சாத்தி ஆறு பின்னர் தனசிறீ ஆற்றுடன் கலக்கிறது. 

## மாவ்ட்ட நிர்வாகம்
இம்மாவட்டம் செய்தேகேமா, மெடிழிபெமா மற்றும் தனசிரிபார் என 3 வருவாய் வட்டங்களையும்,  சுமுக்கேதிமா நகராட்சியும் கொண்டது.

## மக்கள் தொகை பரம்பல்
2011-ஆம் ஆண்டில் மக்கள் தொகை கணக்கெடுப்பின்படி, சூமௌகெடிமா மாவட்டத்தின் மொத்த மக்கள் தொகை 1,25,400 ஆகும்.
## போக்குவரத்து
### [[தொடருந்து நிலையம்]]
சூமௌகெடிமா நகரத்திலிருந்து திமாப்பூர் தொடருந்து நிலையம் 9 கிலோ மீட்டர் தொலைவில் உள்ளது. 
### சாலைகள்
அசாம் மாநில நெடுஞ்சாலைகள்  1 & 2 மற்றும் தேசிய நெடுஞ்சாலைகள்  2 & 129ஏ மற்றும் ஆசிய நெடுஞ்சாலை 1 ஆகியவைகள் ஆசிய சூமௌகெடிமா மாவட்டம் வழியாகச் செல்கிறது. 

## மேற்கோள்கள்

## வெளி இணைப்புகள்
*

பகுப்பு:நாகாலாந்தின் மாவட்டங்கள்
சூமௌகெடிமா மாவட்டம்
சமத்தோர் மாவட்டம்

**சமத்தோர் மாவட்டம்** (**Shamator District**) இந்தியாவின் வடகிழக்கில் அமைந்த நாகலாந்து மாநிலத்தின் 16-வது மாநிலமாக 04 மார்ச் 2022 அன்று புதிதாக நிறுவப்பட்டது.இதன் நிர்வாகத் தலைமையிடம் சமத்தோர் நகரம் ஆகும்.  இது மாநிலத் தலைநகர் கோகிமாவிற்கு வடகிழக்கே 296 கிலோ மீட்டர் தொலைவில் உள்ளது. 

இம்மாவட்டம் கிபைர் மாவட்டம் மாவட்டத்தின் சமத்தோர் வருவாய் வட்டப் பகுதிகளைக் கொண்டு நிறுவப்பட்டது. 2011-ஆம் ஆண்டின் மக்கள் தொகை கணக்கெடுப்பின்படி, சமத்தோர் மாவட்ட மக்கள் தொகை 34,223  ஆகும்.

இம்மாவட்டப் பகுதியில் திக்கிர் நாகா மக்கள், யிம்கியுங்க் நாகா பழங்குடி மக்கள் அதிகம் வாழ்கின்றனர். இம்மாவட்டத்தில் சாஸ்சிர், லசிக்கியுர், லியாங்கோங்கர், மூலேங்ககியூர், சாங்க்பூர், சமத்தோர், வாப்பூர் மற்றும் யாக்கோர் போன்ற சிற்றூர்கள் உள்ளது. தேசிய நெடுஞ்சாலை எண் 202 இம்மாவட்டம் வழியாகச் செல்கிறது.

## அமைவிடம்
சமத்தோர் மாவட்டத்தின் வடக்கில் நோக்லாக் மாவட்டம், கிழக்கில் மியான்மர் நாடு, தெற்கில் கிபைர் மாவட்டம், மேற்கில் சுனெபோட்டோ மாவட்டம் எல்லைகளாக அமைந்துள்ளது.

## மேற்கோள்கள்

பகுப்பு:நாகாலாந்தின் மாவட்டங்கள்
சமத்தோர் மாவட்டம்
செமினியு மாவட்டம்

**செமினியுக் மாவட்டம்** (**Tseminyü District**) இந்தியாவின் வடகிழக்கில் அமைந்த நாகாலாந்து மாநிலத்தின் 13-வது மாவட்டமாக 18 டிசம்பர் 2021 அன்று புதிதாக நிறுவப்பட்டச்து. இதன் நிர்வாகத் தலைமையிட நகரம் செமினியு நகரம் ஆகும். 256 சதுர கிலோ மீட்டர் பரப்பளவு கொண்ட செமினியுக் மாவட்டம், ரெங்கமா நாகா மக்களின் தாயகம் ஆகும். 2011-ஆம் ஆண்டில் இம்மாவட்டத்தின் மக்கள் தொகை 63,269 ஆகும். இம்மாவட்டம் *செமினியு* மற்றும் *சோஜின்* என இரண்டு வருவாய் வட்டங்களைக் கொண்டது. தேசிய நெடுஞ்சாலை எண் 2 இந்நகரம் வழியாகச் செல்கிறது.

## மாவட்ட எல்லைகள்
செமினியு மாவட்டத்தின் வடக்கில் வோக்கா மாவட்டம், தெற்கில் கோகிமா மாவட்டம், மேற்கில் நியூலாந்து மாவட்டம், கிழக்கில் சுனெபோட்டோ மாவட்டம் எல்லைகளாக கொண்டுள்ளது.  
## மேற்கோள்காள்

பகுப்பு:நாகாலாந்தின் மாவட்டங்கள்
செமினியு மாவட்டம்
சுடாத செங்கல்

[thumb| ஜோர்டான் பள்ளத்தாக்கு, [மேற்குக் கரை பாலஸ்தீனத்தில் புதிய,  பச்சை செங்கற்கள் (2011)]]
[வலது|thumb| உலகின் மிகப் பெரிய மற்றும் பழமையான கட்டுமானங்களில் சில வான [ஈலாம் ஜிகுராட்களின் கட்டுமானத்திற்காக பச்சை செங்கல் பயன்படுத்தப்பட்டது. ஈரானில் கிமு 13 ஆம் நூற்றாண்டைச் சேர்ந்த *சோகா ஜான்பில்* , சுட்ட செங்கற்களுடன் சேர்த்து பச்சை செங்கற்கள் கொண்டு கட்டப்பட்டது. ]]
**பச்சை செங்கல்** அல்லது **சுடாத  செங்கல்** (*mudbrick* அல்லது *mud-brick*) என்பது சுடப்படாத காய்ந்த செங்கல் ஆகும். இது களிமண், சேறு, மணல், நெல் உமி, வைக்கோல் போன்றவற்றைத் தண்ணீரால் நன்கு கலந்து அதனால் உருவாக்கப்பட்டது. சுடாத செங்கற்கள் கிமு 9000 இலிருந்து அறியப்படுகின்றன. இருப்பினும் கிமு 4000 முதல் அவற்றின் வலிமை மற்றும் ஆயுள் அதிகரிக்க சுடப்பட்டிருக்கின்றன. சுடாத பச்சை செங்கல்லால் கட்டப்பட்ட கட்டுமானத்தை *பச்சகட்டு* என்று அழைக்கும் வழக்கம் தமிழ்நாட்டில் உள்ளது.

சூளைக்கு எரிபொருளான விரகு மிகக் குறைவாக கிடைக்கும் வெப்பமான பகுதிகளில், செங்கற்கள் பொதுவாக வெயிலில் உலர்த்தப்படு மட்டுமே பயன்படுத்தப்படுகின்றன. சில சமயங்களில், செங்கல் தயாரிப்பாளர்கள் பச்சை செங்கற்களின் மேலே சுட்ட செங்கற்களை வைப்பதன் மூலமோ அல்லது வார்ப்பால் மூடுவதன் மூலமோ அதன் ஆயுளை நீட்டித்தனர்.

## பண்டைய காலம்
thumb| முத்திரை பதிக்கப்பட்ட பச்சை செங்கல். எகிப்தின். 12வது வம்ச காலத்தியது. எகிப்திய தொல்லியல் துறையின் பெட்ரி அருங்காட்சியகம், லண்டன்
தெற்கு லெவண்டில் பச்சை செங்கல் உற்பத்தி மற்றும் கட்டுமானத்தின் வரலாறு மட்பாண்டத்திற்கு முந்தைய புதிய கற்காலம் (அ)  (எ.கா., PPNA ஜெரிகோ) வரையிலானதாக இருக்கலாம்.  பச்சை செங்கற்கள், மணல், களிமண், நீர் போன்றவற்றுடன் நீடித்த விரைப்புப் பொருட்கள் (எ.கா. நறுக்கப்பட்ட வைக்கோல் மற்றும் பதர்) ஆகியவற்றினாலான கலவைக் கொண்டு தயாரிக்கப்பட்டன.  இவை பொதுவாக ஆயிரக்கணக்கான ஆண்டுகளாக பண்டைய  அண்மைக் கிழக்கு நாடுகள் முழுவதும் மண் சுவர்களைக் கட்ட  பயன்படுத்தப்பட்ட  பொருட்களாகும்.    சுடாதத  செங்கற்கள் இன்றும் உலகம் முழுவதும் நவீன மற்றும் பாரம்பரிய முறைகளைப் பயன்படுத்தி தயாரிக்கப்படுகின்றன.  

## உலகம் முழுவதும் மண் செங்கல் கட்டிடக்கலை

படிமம்:Mudbrick production Niger 2007.jpg|2007 இல் நைஜரில், கட்டுமானத்திற்கான சுடாத செங்கற்களின் உற்பத்தி.
படிமம்:RomaniaDanubeDelta MakingMaterialForCOnstructing0003jpg.JPG|சுடாத செங்கல் இன்றும் பயன்படுத்தப்படுகிறது, இங்கு உருமேனியா தன்யூபு ஆற்று வடிநிலதில் காணப்படுகிறது.
படிமம்:Zinder Old Town Niger 2007.jpg|நைஜரின் ஜிண்டரின் "பழைய நகர்" பகுதியில், பாரம்பரிய வர்ணம் பூசப்பட்ட சுடாத செங்கலால் கட்டப்பட்ட கட்டிடங்கள்.
படிமம்:Punjabi Home.JPG|பாகித்தானில் ஒரு பஞ்சாபி சுடாத செங்கல் வீடு.
படிமம்:Shibam Wadi Hadhramaut Yemen.jpg|யெமனின் சிபாமில் சுடாத செங்கற்களில் கட்டப்பட்ட உயரமான அடுக்கு வீடுகள்.
படிமம்:Working mudbrick press 5.jpg|ஆத்திரேலியாவின் குக்டவுன் அருகே பச்சை செங்கல்களை உருவாக்குதல்


## குறிப்புகள்

பகுப்பு:செங்கல்
செங்கல் சூளை

**செங்கல் சூளை** என்பது செங்கற்களை சுடுவதற்கான ஒரு பாரம்பரிய இடமாகும். இங்கு சுடப்படாத  செங்கற்களை அடுக்கி அவற்றுக்கு இடையிலும், அடியிலும் எரிபொருளான விறகு, நிலக்கரி, நெல் உமி போன்றவற்றை இட்டு அடுக்கி பின்னர் எரிபொருளைப் பற்றவைப்பதன் மூலம் ஏற்படும் நெருப்பின் வெப்பத்தில் செங்கல் சுடப்படுகிறதுது. செங்கல் சூளையைச் சுற்றி காற்று புகாதவாறு மண் அல்லது சேற்றை பூசி அடைக்கப்பட்டால் அது நாட்டு செங்கல் சூலையாக மாறும். 

## குறிப்புகள்

## வெளி இணைப்புகள்

* செங்கல் கவ்விகள் 
பகுப்பு:செங்கல்
எலியூசிஸ்

**எலியூசிசு** (ஆங்கிலம்: *Eleusis*, , பண்டைய கிரேக்கம் :  *Eleusis* ) என்பது ஏதென்சின் மேற்கு புறநகர்ப் பகுதி மற்றும் கிரேக்ககத்தில் உள்ள மேற்கு அட்டிகா பிராந்தியத்தில் உள்ள நகராட்சி ஆகும். இது ஏதென்சின் மையத்திலிருந்து வடமேற்கே சுமார்  தொலைவில் அமைந்துள்ளது. மேலும் இது தற்போது ஏதென்சின் பெருநகரப் பகுதியின் ஒரு பகுதியாக உள்ளது. இது சரோனிக் வளைகுடாவின் வடக்கு முனையில் திரியாசியன் சமவெளியில் அமைந்துள்ளது.

இது கிரேக்க துன்பியல் நாடக ஆசிரியரான எசிகிலசின் பிறப்பிடமாகும். இன்று, எலியூசிசு ஒரு பெரிய தொழில்துறை மையமாக உள்ளது. கிரேக்கத்தில் மிகப்பெரிய எண்ணெய் சுத்திகரிப்பு நிலையம் மற்றும் அட்டிகா பிராந்தியத்தில் மிக நீண்ட கால கலை நிகழ்வான ஈசுகிலியா திருவிழாவின் அமைவிடமாகவும் உள்ளது.

11 நவம்பர் 2016 அன்று, எலியூசிசு 2021 க்கான ஐரோப்பிய கலாச்சார தலைநகராக அறிவிக்கப்பட்டது.

## குறிப்புகள்

பகுப்பு:பண்டைய கிரேக்க நகரங்கள்
பகுப்பு:Coordinates on Wikidata
லேடாங் மலை தேசியப் பூங்கா

**லேடாங் மலை தேசியப் பூங்கா**; (மலாய்: *Taman Negara Gunung Ledang*; ஆங்கிலம்: *Gunung Ledang National Park*) என்பது மலேசியா, ஜொகூர் மாநிலம், தங்காக் மாவட்டத்தில் அமைந்துள்ள ஒரு தேசியப் பூங்காவாகும். இந்தப் பூங்கா 2005-ஆம் ஆண்டில் அமைக்கப்பட்டது. இந்தப் பூங்காவில் சுமார் 160 வகையான பறவைகள் இருப்பதாகப் பதிவு செய்யப்பட்டு உள்ளது.

லேடாங் மலையின் பெயரில் இந்தத் தேசியப் பூங்காவிற்குப் பெயர் வைக்கப்பட்டு உள்ளது. **லேடாங் மலை** (மலாய் மொழி: *Gunung Ledang*; ஆங்கிலம்: *Mount Ophir*), மலேசியா, ஜொகூர் - மலாக்கா மாநிலங்களின் எல்லையில் அமைந்து உள்ளது. தங்காக் நகரில் இருந்தும், வடக்கு தெற்கு நெடுஞ்சாலையில் இருந்து 17 கி.மீ. தொலைவில் உள்ளது. 

## அமைவிடம்

தித்திவாங்சா மலைத் தொடரின் தென் கோடியில் அமைந்து இருக்கும் லேடாங் மலை தேசியப் பூங்கா, மலாக்கா வரலாற்றுப் பின்னணிகளைக் கொண்டது.

மலேசியாவில் மிகவும் புகழ்பெற்ற இந்த மலையை, தமிழில் **லேடாங் மலை** என்று அழைக்கிறார்கள். லேடாங் மலையை தங்காக் நகரில் இருந்து தெளிவாகப் பார்க்லாம். மலையேறிகள், பறவைப் பார்வையாளர்கள், இயற்கை விரும்பிகளின் சொர்க்கபுரியாக விளங்கும் லேடாங் மலையில், மிதவெப்ப மண்டல காடுகளின் அழகிய இயற்கைக் காட்சிகளைக் கண்டு ரசிக்கலாம். இங்கே பல சிறிய பெரிய நீர்வீழ்ச்சிகளும் உள்ளன. 

### லேடாங் அருவி
லேடாங் அருவி அல்லது அசகான் அருவி எனும் பெயரில் இங்கு ஒரு பொழுதுபோக்குச் சார்ந்த பகுதி இருக்கிறது. வார இறுதி நாட்களில், பொது மக்கள் இங்கு வந்து செல்கின்றனர். 

இந்தப் பொழுது போக்குத் தளத்தில் பல்வேறு வசதிகள் செய்து தரப்பட்டு உள்ளன. லேடாங் மலையில் இருந்து பெருகி வரும் தெளிந்த நீரோட்டம் மக்களைக் கவர்கின்றது. இயற்கை விரும்பிகளுக்கு ஓர் அமைதியான இடம். 

‘சவுஜானா அசகான்’ (மலாய்: *Saujana Asahan*) எனும் தன்முனைப்புத் தூண்டுதல் மையமும் இங்கு இருக்கிறது. லேடாங் மலையின் அடிவாரத்தில், அந்த மையம் இருக்கிறது. இங்கு முகாம் திடல்கள், வனவலம், மலையேற்றம், பாறையேற்றம், பறவைகள் பார்த்தல் போன்றவற்றிற்கு ஏற்பாடுகள் செய்து தரப் படுகின்றன. அரசாங்க அமைப்புகள், வர்த்தக நிறுவனங்கள், தனியார் அமைப்புகள் அந்த மையத்தின் சேவைகளைப் பயன்படுத்திக் கொள்கின்றன.

## காட்சியகம்

Image:Gunung Ledang from the road.jpg|லேடாங் மலை 
Image:Gunung Ledang waterfall.jpg|லேடாங் நீர்வீழ்ச்சி
Image:Gunung Ledang from Muar River.jpg|மூவார் ஆற்றில் இருந்து லேடாங் மலை
Image:MtOphir1.jpg|வேறு கோணத்தில் லேடாங் நீர்வீழ்ச்சி
Image:MtOphir2.jpg|லேடாங் ஆறு


## மேலும் காண்க
* மலேசிய மலைகளின் பட்டியல்
* மலேசியத் தேசியப் பூங்காக்களின் பட்டியல்

## மேற்கோள்கள்

## வெளி இணைப்புகள்
* குனோங் லேடாங் - ஜொகூர் தேசியப் பூங்காக்கள்
*  Tourism Malaysia - Gunung Ledang 
*  Gunung Ledang Resort
* Alfred Wallace, 'The Malay Archipelago', MacMillan, 1869. Beliau mendaki pada tahun 1854.
* John Briggs, 'Mountains of Malaysia - A Practical Guide and Manual', Longman, 1985.

பகுப்பு:ஜொகூர்
பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசியப் பூங்காக்கள்
ஜான் ரால்ஸ்டன் மார்

**ஜான் ரால்ஸ்டன் மார்** (*John Ralston Marr*; **ஜோன் மார்**, 5 சூலை 1927 – 19 மே 2022) ஒரு பிரித்தானிய இந்தியவியலாளர், எழுத்தாளர் மற்றும் லண்டனில் உள்ள கீழைத்தேய, ஆப்பிரிக்க ஆய்வுகள் பள்ளியின் முன்னாள் ஆசிரியர் ஆவார். அவர் கருநாடக இசை மற்றும் தமிழ் இலக்கியத்தில் அறிஞராகவும் அறியப்பட்டவர்.

சிதம்பரம், அண்ணாமலைப் பல்கலைக்கழகத்தில் தமிழையும் கர்நாடக இசையையும் பயின்றார். பெரிய புராணம், சைவ நாயன்மார்கள், புறநாநூறு, பதிற்று பத்து தொடர்பான நூல்களை எழுதியுள்ளார். 1974 ஆம் ஆண்டு யாழ்ப்பாணத்தில் நடந்த நான்காவது உலகத் தமிழாராய்ச்சி மாநாட்டில் ஆய்வுக் கட்டுரையை சமர்ப்பித்து உரையாற்றியதோடு, சுண்டிக்குளி மகளிர் கல்லூரி மண்டபத்தில் கர்நாடக இசைக் கச்சேரி ஒன்றையும் நடத்தியிருந்தார். இவர் ஐக்கிய இராச்சியத்தின் பாரதிய வித்யா பவனின் இன் நிறுவனரும் அறங்காவலரும் ஆவார்.

## வாழ்க்கைக் குறிப்பு
இசுக்காட்டியரான சான் மார் இங்கிலாந்தில் சர்ரே மாநகரில் இலெதர்கெட்டு என்ற ஊரில் மோனிகா நைட்லி, இரால்சுட்டன் மார் ஆகியோருக்கு செல்வச் செழிப்பான குடும்பத்தில் 1927 இல் பிறந்தார். இளமைக் கல்வியை விம்பிள்டன், டான்கெட் தொடக்கப் பள்ளியிலும், சான் பௌமெண்டு பள்ளியிலும் பயின்றார். பின்னர் பழைய வின்சரில் போமொண்ட் கல்லூரியில் தங்கிப் பயின்றார்.

## எழுதிய நூல்கள்
இவர் பல நூல்களையும் எழுதி வெளியிட்டுள்ளார்:
**பேச்சுத் தமிழ்*-*ஓர் அறிமுகம்*. இந்நூல் கீழைத்தேய, ஆப்பிரிக்க மொழிகள் பள்ளியில், முதுகலை தமிழ் மொழியில் படிப்பிறகான பாடநூலாகப் பரிந்துரைக்கப்பட்டுள்ளது.
**தாராசுரத்தில் பெரிய புராண குறுஞ்சிற்பங்கள்: தமிழ் நாயன்மார்களின் வாழ்வில் சுவையான நிகழ்வுகள்*
**எட்டுத்தொகை சங்கத் தமிழ் தொகை நூல்: சிறப்புக் குறிப்புடன் புறநானூறு மற்றும் பதிற்றுப்பத்து*
**திராவிட இலக்கியம்* (இத்தாலிய மொழியில்)

## விருதுகள்
*இவர் மனித வள மேம்பாட்டு அமைச்சகத்தின் கீழ் உள்ள தன்னாட்சி நிறுவனமான செம்மொழி தமிழ் மைய நிறுவனத்தின் 2011 குறள் பீடம் விருதைப் பெற்றவர் ஆவார்.
*கல்விக்கான இவரது பங்களிப்புகளுக்காக, இந்திய அரசாங்கம் 2009 ஆம் ஆண்டிற்கான பத்மசிறீ என்ற நான்காவது உயரிய குடிமுறை விருதை அவருக்கு வழங்கியது.

## மறைவு
இசுக்காட்டியரான முனைவர் ஜோன் மார், அவருடைய 95ஆவது வயதில் 2022 மே 19 அன்று காலமானார். முன்னதாக, இவரின் மனைவி வென்டி மார் 2021 இல் காலமானார். இவர்களுக்கு நீலாயதாட்சி, சரசுவதி என இரு பிள்ளைகள் உள்ளனர்.

## மேற்கோள்கள்

## வெளி இணைப்புகள்
* 
* 
* 
* 
* 

## மேலும் படிக்க
* 
* 
* 
* 

பகுப்பு:1927 பிறப்புகள்
பகுப்பு:2022 இறப்புகள்
பகுப்பு:பிரித்தானிய மொழியியலாளர்கள்
பகுப்பு:பிரித்தானிய இந்தியவியலாளர்கள்
பகுப்பு:பிரித்தானிய எழுத்தாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:கருநாடக இசைப் பாடகர்கள்
22

**22** (XXII) யூலியன் நாட்காட்டியில் வியாழக்கிழமையில் தொடங்கிய ஒரு சாதாரண ஆண்டு ஆகும். அக்காலத்தில் இவ்வாண்டு "ஆகிரிப்பா, கால்பா தூதர்களின் ஆட்சி ஆண்டு" (*Year of the Consulship of Agrippa and Galba*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 775" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு **கிபி 22** என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபத்தியிரண்டாம் ஆண்டாகும்.

## நிகழ்வுகள்
* உரோமைப் பேரரசர் திபேரியசின் மகன் துருசுசு யூலியசு சீசர் *திரிபூனீசிய அதிகாரத்தைப்* பெற்றார்.

## பிறப்புகள்
* வலேரியா மெசலீனா, குளோடியசு பேரரசரின் மூன்றாவது மனைவி (இ. 48)

## மேற்கோள்கள்


பகுப்பு:20கள்
தென்றல் (கோட்டை)

வலது|thumb|200x200px| 1939-ல் பிராடி கோட்டை
**தென்றல்**, முன்பு **பிராடி கோட்டை** என்று அழைக்கப்பட்டது, இந்தியாவின் சென்னையில் உள்ள ஒரு வீடு ஆகும். இதனை 1796-ல் கட்டிய அரசு ஊழியர் ஜேம்ஸ் பிராடி (1769-1801) நினைவாகப் பெயரிடப்பட்டது. இங்கு தற்போது கருநாடக இசைப் பள்ளி செயல்படுகிறது.

## வரலாறு
பிரித்தானியக் கிழக்கிந்திய நிறுவன ஊழியரும், தொழிலதிபருமான ஜேம்ஸ் பிராடி என்பவரால், சென்னை நகர எல்லைக்கு வெளியே அமைந்திருந்த, அடையாறு நகரத்தில், கிவிப்பில் தீவில், அரசாங்கத்தால் வழங்கப்பட்ட பதினொரு ஏக்கர் நிலத்தில், பிராடி கோட்டை கட்டப்பட்டது. பிராடி சிறிது காலம் இங்கு வசித்து வந்தார். பின்னர், அவரது வீழ்ச்சி காரணமாக, குத்தகைதாரர்களுக்கு வீட்டை வாடகைக்குக் கொடுத்தார். வாடகைதாரர்களில் முதன்மையானவர் சர் தாமஸ் ஸ்ட்ரேஞ்ச், சென்னை உச்ச நீதிமன்றத்தின் முதல் தலைமை நீதிபதி ஆவார்.

1801ஆம் ஆண்டில் படகு விபத்து ஒன்றில் பிராடி இறந்ததைத் தொடர்ந்து, அர்புத்நாட் குடும்பத்தினர் இந்த சொத்தை வாங்கினர். பிராடி, இசுகாட்லாந்தின் மொரேஷையரில் உள்ள பிராடி கோட்டையின் இருக்கையான பிராடி குலத்தின் தலைவரின் வாரிசாக இருந்தார். பிராடி கோட்டை இப்போது இசுகாட்லாந்து தேசிய அறக்கட்டளைக்குச் சொந்தமாக உள்ளது.

## மேற்கோள்கள்

பகுப்பு:சென்னைக் கட்டிடங்கள்
சாமியான் போர்

**சாமியான் போர்** (*Samian War*, கிமு 440-439) என்பது ஏதென்சுக்கும் சமோசுக்கும் இடையிலான பண்டைய கிரேக்க இராணுவ மோதலாகும். சமோஸ் மற்றும் மிலீட்டஸ் இடையேயே பிரினே என்ற நகரத்தை தன்வயப்படுத்திக் கொள்ளும் விசயமாக தகராறு ஏற்பட்டது. இந்த இரண்டு நாடுகளும் டெலியன் கூட்டணியின் உறுப்பினர்கள். மிலீட்டஸ் ஏதென்சின் உதவியை நாடியது, சாமோஸ் பாரசீகத்தின் உதவியை நாடியது. மிலீட்டசுக்கு ஆதரவாக ஏதென்சு இதில் தலையீட்டனர். சாமியன்கள் மிலீட்டஸ் மீதான தாக்குதலை நிறுத்த மறுத்தபோது, ஏதெனியர்கள் சமோசின் சிலவர் ஆட்சி அரசாங்கத்தினரை எளிதாக விரட்டி, நகரத்தில் ஒரு அரண்காவல் செய்யப் படையை நிறுத்தினர். ஆனால் சிலவர் ஆட்சிக் குழுவினர் பாரசீக ஆதரவுடன் விரைவில் திரும்பினர்.

இந்த கிளர்ச்சியை அடக்குவதற்கு ஒரு பெரிய ஏதெனியன் கடற்படை அனுப்பப்பட்டது. பெரிக்கிள்ஸ் தலைமையில் அறுபது கப்பல்களைக் கொண்ட இந்த கடற்படை துவக்கத்தில் சாமியானை தோற்கடித்து நகரத்தை முற்றுகையிட்டது. ஆனால் பாரசீக கடற்படை தெற்கிலிருந்து நெருங்கி வருவதை அறிந்ததும் பெரிகிள்ஸ் கணிசமாக கடற்படையுடன்  முற்றுகையை தளர்த்திக் கொண்டு பின்வாங்கி நின்றார். இரண்டு கடற்படைகள் சந்திக்கும் வாய்ப்பு இல்லாததால்  பாரசீகர்கள் திரும்பிச் சென்றனர். பெரும்பாலான ஏதெனியன் கடற்படை பின்வாங்கி விட்டதால், சாமியன்கள் எஞ்சியிருந்த முற்றுகையாளர்களை விரட்டி, இரண்டு வாரங்களுக்கு, தங்கள் தீவைச் சுற்றியுள்ள கடலைத் தங்கள் கட்டுப்பட்டில் கொண்டுவந்தனர். இருப்பினும், பெரிக்கிள்ஸ் தலைமையிலான ஏதெனியர்கள் சுமார் இருநூறு கப்பல்களாக தங்கள் கடற்படையின் பலத்தை அதிகரித்துக் கொண்டு திரும்பி, மீண்டும் சமோசை முற்றுகையிட்டனர். ஒன்பது மாதங்களுக்கு முற்றுகை நீடித்தது. இறுதியில் சமோஸ் நகரம் சரணடைந்தது. சரண்டைவதற்கான விதிமுறைகளின் கீழ்  சாமியர்கள் தங்கள் மதில்கள் இடித்து தரைமட்டமாக்க, பணயக்கைதிகளை விடுவித்தனர். தங்கள் கடற்படையையும் சரணடையவைத்தனர். மேலும் அடுத்த 26 ஆண்டுகளுக்கு ஏதென்சுக்கு போர் இழப்பீடு வழங்க ஒப்புக்கொண்டனர். இந்த நேரத்தில் பிசாண்டியமும், ஏதென்சுக்கு எதிராக தலை தூக்கப்பார்த்தது. ஆனால் சாமோசுக்கு ஏற்பட்ட நிலையைப் பார்த்து அடங்கிவட்டனர். தலை தூக்க பார்த்ததற்கு தண்டனையாக டெலியன் கூட்டணிக்கு பிசாண்டியம் செலுத்த வேண்டிய கப்பத் தொகை அதிகரிக்கப்பட்டது.

போரின் போது, சாமியன்கள் எசுபார்த்தாவிடம் உதவி கோரினர். எசுபார்த்தன்கள் துவக்கத்தில் இந்த கோரிக்கையை ஏற்க முனைந்தனர். மேலும் அந்த நேரத்தில் ஏதென்சுக்கு எதிரான போரில் பங்கேற்க அவர்களின் கூட்டாளியான கொரிந்தியா விருப்பாததால் இப்போரில் சாமியன்களுக்கு ஆதரவாக வரவில்லை.

பகுப்பு:டெலியன் கூட்டணி
பகுப்பு:ஏதென்சு ஈடுபட்ட போர்கள்
பகுப்பு:Coordinates on Wikidata
சுந்தா செல்ஃபு சதுப்புநிலங்கள்

**சுந்தா செல்ஃபு சதுப்புநில சூழல் மண்டலம்** (*Sunda Shelf mangroves ecoregion*) போர்னியோ தீவுகள், மலேசியா மற்றும் இந்தோனேசியாவின் கிழக்கு சுமத்ரா தீவுகளின் கடற்கரையின் தனித்துவ சதுப்புநில உயிரியல் பகுதிகளில் உள்ளது. இப்பகுதிகள் நீள் மூக்கு குரங்குகளின் தாயகமாகும். 

நிலப்பரப்பு மற்றும் கடல் வனவிலங்குகளுக்கு முக்கியமான வாழ்விடமாக இருப்பதுடன், இச்சதுப்புநிலங்கள் கடற்கரையின் வடிவத்தை பாதுகாக்கின்றன.

## தாவரங்கள்
உலகின் பெரும்பாலான சதுப்புநிலக் காடுகளை விட இங்கு அதிகமான தாவர இனங்கள் உள்ளன. ஐந்து வெவ்வேறு வகையான சதுப்புநிலங்கள் பிராந்தியத்தின் சில பகுதிகளில் ஆதிக்கம் செலுத்துகின்றன: பூக்கும் தாவர வகைகளான  அவிசென்னியா மற்றும் சோனெரேசியா இனங்கள் அதிக உப்புத்தன்மை நீரும் வலிமையான அலைகளும் கொண்ட கடற்கரைகளில் உள்ளன. இவற்றுக்குப் பின்னால் உள்ள சதுப்புநிலங்களில் ரைசோபோரா எனப்படும் வெப்பமண்டல சதுப்புநில மரங்களின் இனமும், புருகுயேரா எனப்படும் சதுப்புநில சிற்றினத் தாவரங்களும் கானப்படுகின்றன. நைபா புரூடிகன்சு பனை இனங்கள் நன்னீர் ஓடைகளிலும் உள்நாட்டிலும் காணப்படுகின்றன.

## விலங்குகள்
புரோபோசுகிசு குரங்கு எனப்படும் நீள்மூக்கு குரங்குகள் இப்பகுதிகளில் காணப்படும் பாலூட்டி வகை விலங்கினமாகும். இக்குரங்குகள் இத்தகைய சதுப்பு நில கடற்கரை வாழ்விடங்களில் மட்டுமே வாழ்கின்றன. பறவைகளிலும் பல இனங்கள் இப்பகுதிகளில் காணப்படுகின்றன.
 
## அச்சுறுத்தல்கள் மற்றும் பாதுகாப்பு
விறகு, விவசாயம், இறால் வளர்ப்பு போன்ற கிராம, நகர்ப்புற மேம்பாட்டிற்காகவும் நிலத்தை சுத்தப்படுத்துவதற்காகவும் மரங்கள் வெட்டப்படுவதால் இந்த சதுப்புநிலங்கள் பாதிக்கப்பட்டு சுற்றுச்சூழல் அமைப்புகளும் பாதிப்புக்கு உள்ளாகும் நிலையில் உள்ளன. மலேசியாவின் போர்னியோ பாகோ தேசிய பூங்கா, இந்தோனேசியாவில் உள்ள தஞ்சங் புட்டிங் மற்றும் குனுங் பலுங் தேசிய பூங்காக்கள், சுமத்ரா பெர்பாக் மற்றும் செம்பிலாங் தேசிய பூங்காக்கள் உட்பட ஏராளமான பாதுகாக்கப்பட்ட பகுதிகளில் சதுப்புநிலங்கள் ஒரு பகுதியாக இருந்தாலும் உயிரினங்களின் வாழ்விட இழப்பு நீடிக்கிறது.

## மேற்கோள்கள்

பகுப்பு:மலேசியாவின் புவியியல்
சிந்து அருங்காட்சியகம்

**சிந்து அருங்காட்சியகம்** (**'Sindh Museum**') பாக்கித்தான் நாட்டின்  சிந்து மாகாணத்தில் உள்ள ஐதராபாத்து நகரத்தில் அமைந்துள்ளது. 

சிந்து அருங்காட்சியகம் 1971 ஆம் ஆண்டு நிறுவப்பட்டது. சிந்துவின் கலாச்சார வரலாற்றின் பதிவுகளை சேகரிப்பது, பாதுகாப்பது, ஆய்வு செய்தல் மற்றும் காட்சிப்படுத்துதல் போன்றவை அருங்காட்சியகம் நிறுவப்பட்டதற்கான நோக்கங்களாகும். அருங்காட்சியகத்தில் சிந்து மற்றும் சிந்து சமவெளி நாகரிகத்தின் வரலாறு மற்றும் பாரம்பரியம் வைக்கப்பட்டுள்ளது. சம்மா, சூம்ரா, கல்கோரா மற்றும் தல்பூர் காலங்கள் உட்பட சிந்துவின் பல்வேறு ஆட்சி காலங்களின் பொருட்களை இந்த அருங்காட்சியகத்தில் காணலாம். மேலும் சிந்தி மக்களின் வாழ்க்கை முறையையும் இங்கு அறியமுடியும்.
 
நவீன சிந்துப் பெண்களை பழைய உலகின் பெண்களுடன் ஒப்பிட்டுப் பார்க்கும் கலைக் கண்காட்சியும் அருங்காட்சியக கண்காட்சிகளில் உள்ளது.
## மேற்கோள்கள்

பகுப்பு:பாக்கித்தானிலுள்ள அருங்காட்சியகங்கள்
பகுப்பு:சிந்து மாகாணம்